text: Team Esbjerg-holdet bankede Vejen
  28 september 2013 kl. 06.41
  Meget sikkert besejrede Team Esbjerg Vejen i aftes i kvindernes håndbold-liga.
  Det blev en 34-26 sejr til Team Esbjerg over Vejen.
  Det begyndte ellers fint for Vejen, som langt hen i 1. halvleg førte.
  Men Esbjerg kom igen, og derefter var sejren aldrig i fare.
  Topscorer for Esbjerg blev Estavana Polman med 11 mål.
  Celine Hansen blev topscorer for Vejen med 7 mål.
  